Brødrene holdt alltid sammen og var uadskillelige. Ettersom de døde unge, rakk de ikke å gjøre mange bedrifter som andre greske mytologiske helter, men de var med på argonautferden hvor særlig Polydevkes utmerket seg som en dyktig nevekjemper ved å felle fiendekongen Amykos. Kastor, som var en dyktig rytter, fikk ikke vist sine ferdigheter, men deltok i jakten på det kalydonske villsvin.